
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2014  m. gruodžio 3  d. Nr. AT-1239
Šakiai


Vadovaudamasis Lietuvos Respublikos Vyriausybės 2012 m. liepos 18 d. nutarimo Nr. 931 „Dėl valstybės perskolinamų paskolų valstybės investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ 1.6. punktu, Vyriausybės 2013 m. gegužės 22 d. nutarimo Nr. 458 „Dėl valstybės perskolinamų paskolų valstybės investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ 2 punktu, 2012 m. liepos 27 d. pasirašyta paskolos sutartimi Nr. 788/VL-997 bei 2013 m. birželio 6 d. pasirašyta paskolos sutartimi Nr. 808,

į p a r e i g o j u  savivaldybės administracijos Biudžeto ir turto skyriaus vedėją Egidiją Grigaitienę gautas lėšas iš Europos investicijų banko 43 236,03 Lt (keturiasdešimt tris tūkstančius du šimtus trisdešimt šešis litus 3 centus) pervesti rajono savivaldybės administracijai investicinių projektų finansavimui. Iš jų:

1. Investicinio projekto „Šakių rajono Kudirkos Naumiesčio Vinco Kudirkos gimnazijos pastato Kudirkos Naumiestyje, Vytauto g. 44, rekonstravimas“ finansavimui – 26 326,67 Lt (dvidešimt šešis tūkstančius tris šimtus dvidešimt šešis litus 67 centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 04.03.06.01. iš jų: į ekonominę funkciją 3.1.1.2.1.2.;

2. Investicinio projekto „Vandens tiekimo ir nuotekų tvarkymo infrastruktūros renovavimas ir plėtra Šakių rajone“ finansavimui – 16 909,36 Lt (šešiolika tūkstančių devynis šimtus devynis litus 36 centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 05.02.01.01. iš jų: į ekonominę funkciją 2.8.1.2.1.1..

